Oberwallis
S Oberwallis isch eini vo drüü Regione im Wallis.

S Gebiet vom Oberwallis erstreckt sich em junge Rotte noche, vom Goms bis zum Pfynwald und macht mit sine 2'621 km² guet d Hälfti vo de Flächi vom Kanton uus. Politisch isch s Oberwallis i d Bezirk  Goms, Östlich Raron, Brig, Visp, Westlich Raron und Leuk ufteilt. Es läbed öpe 82'900 Bewohner i däre Region, wo gliichzitig em dütschsprochige Teil vom Wallis entsprecht. Eren Dialäkt, s Walliserdütsch, ghört zum Högstalemannische.

Di einzig Tageszitig im Oberwallis isch de Walliser Bot, wo mit sinner Netzadrässe 1815.ch uf s Biitrittsjohr vom Kanton zur Eidgenosseschaft verwiist. S private Radio, wo sit em 11. November 1990 uf Sändig isch, nennt isch rro (radio rottu oberwallis).

Weblink 
 d Website vo Oberwallis Verkehr & Tourismus (ovt.ch)
 e touristeschi Website vom Oberwallis (region-oberwallis.ch)
 de gmeinsam Internetuftritt vom Walliser Bote (1815.ch) und vom Radio Rottu Oberwallis (rro.ch) (pomona.ch)
 d Website vom Gschichtsforschende Verein Oberwallis (gvow.ch)

Geografii vom Kanton Wallis
Region (Schwiiz)